“อุตุ” ประกาศฉบับสุดท้าย! พรุ่งนี้ “ภาคใต้” ฝนถล่มทิ้งทวน “ไทยตอนบน” อุณหภูมิลด 1-2 องศา
“กรมอุตุนิยมวิทยา” ประกาศฉบับสุดท้าย! 11 ต.ค.65 เตือน 4 จังหวัด “ภาคใต้” ฝนตกหนักถึงหนักมาก ส่วน “ไทยตอนบน” อุณหภูมิลด 1-2 องศาเซลเซียส แนะนำประชาชนรักษาสุขภาพ หลังสภาพอากาศแปรปวน
“กรมอุตุนิยมวิทยา” ประกาศฉบับสุดท้าย! 11 ต.ค.นี้ 4 จังหวัด “ภาคใต้” ฝนกระหน่ำทิ้งทวน ส่วน “ไทยตอนบน” อุณหภูมิลด 1-2 องศาเซลเซียส
12 ต.ค. 2565

กรมอุตุนิยมวิทยา ออกประกาศ “อากาศแปรปรวนบริเวณประทศไทยตอนบนและฝนตกหนักบริเวณภาคใต้” ฉบับที่ 7 ลงวันที่ 11 ตุลาคม 2565 ระบุว่า บริเวณความกดอากาศสูงหรือมวลอากาศเย็นกำลังปานกลางปกคลุมประเทศไทยตอนบน ทำให้บริเวณดังกล่าวอุณหภูมิลดลง 1-2 องศาเซลเซียส กับมีลมแรงในภาคตะวันออกเฉียงเหนือ ขอให้ประชาชนระวังอันตรายจากสภาพอากาศแปรปรวนที่มีฝนตกหนัก ลมแรง และอุณหภูมิลดลง รวมถึงดูแลสุขภาพไว้ด้วย สำหรับร่องมรสุมที่พาดผ่านภาคใต้ตอนกลางทำให้ภาคใต้มีฝนตกหนักถึงหนักมากในระยะนี้
สำหรับจังหวัดที่คาดว่าจะมีฝนตกหนักถึงหนักมากบางแห่ง มีดังนี้
วันที่ 11 ตุลาคม 2565
ภาคใต้: จังหวัดเพชรบุรี ประจวบคีรีขันธ์ ชุมพร และสุราษฎร์ธานี
ส่วนคลื่นลมบริเวณอ่าวไทยตอนล่างมีกำลังแรงขึ้น โดยมีคลื่นสูงประมาณ 2 เมตร บริเวณที่มีฝนฟ้าคะนองมีคลื่นสูงมากกว่า 2 เมตร ขอให้ชาวเรือเดินเรือด้วยความระมัดระวังจนถึงวันที่ 14 ตุลาคม 2565
ดังนั้นจึงขอให้ประชาชนติดตามประกาศจากกรมอุตุนิยมวิทยา และสามารถติดตามข้อมูลที่เว็บไซต์กรมอุตุนิยมวิทยา http://www.tmd.go.th หรือสายด่วนพยากรณ์อากาศ 1182 ได้ตลอด 24 ชั่วโมง ประกาศ ณ วันที่ 11 ตุลาคม พ.ศ. 2565 เวลา 17.00 น. โดยกรมอุตุนิยมวิทยาจะออกประกาศฉบับนี้เป็นฉบับสุดท้ายของเหตุการณ์นี้
